Dona'm les entitats que apareixen en el següent text:
Cristina Fillat i Fonts (Moià, 1962) és una científica i biomèdica catalana, especialitzada en l'estudi del càncer de pàncrees i en el desenvolupament d'estratègies de teràpia gènica pel tractament de malalties. Llicenciada en Farmàcia per la Universitat de Barcelona el 1985 i doctorada en bioquímica per la Universitat Autònoma de Barcelona, va investigar sobre teràpia gènica durant dos anys (1993-94) a la Mount Sinai School of Medicine de Nova York. Les seves tasques d'investigadora continuaren a Barcelona, primerament a l'Institut de Recerca Oncològica, tot seguit al Centre de Regulació Genòmica i finalment, a l'Institut d'Investigacions Biomèdiques August Pi i Sunyer (IDIBAPS), on lidera el grup de teràpia gènica i càncer. Paral·lelament, des del 2006, és investigadora del centre CIBER de malalties minoritàries. La seva recerca s'han centrat especialment en el càncer de pàncrees i la teràpia gènica. El resultat de les seves investigacions van ser publicats a la revista Nature Communications on es donava a conèixer que s'havia creat un virus, modificat genèticament, perquè ataqués i eliminés les cèl·lules tumorals, deixant indemnes les cèl·lules sanes, aprofitant el patró d'expressió d'unes proteïnes conegudes com a CPEBs.
Cristina Fillat i Fonts : persona, Moià : Entitat_Geopolítica, Universitat de Barcelona : educació, Universitat Autònoma de Barcelona : educació, Mount Sinai School of Medicine : educació, Nova York : Entitat_Geopolítica, Barcelona : Entitat_Geopolítica, Institut de Recerca Oncològica : organització, CIBER : organització, Nature Communications : mitjans_massius, Centre de Regulació Genòmica : organització, Institut d'Investigacions Biomèdiques August Pi i Sunyer (IDIBAPS) : organització